**Molėtų rajono savivaldybės taryba**

**SPRENDIMAS**

**DĖL molėtų rajono SAVIVALDYBĖS ilgalaikio materialiojo TURTO PERDAVIMO MOLĖTŲ rajono ugniagesių tarnybai VALDYTI PATIKĖJIMO TEISE**

2021 m. rugsėjo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 7 straipsnio 4 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1, 2 punktais, 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4 punktu, 5.1 papunkčiu, atsižvelgdama į Molėtų rajono savivaldybės administracijos direktoriaus 2021 m. rugsėjo 17 d. įsakymą Nr. B6-1035 „Dėl Molėtų rajono savivaldybės turto pripažinimo nereikalingu“,

Molėtų rajono savivaldybės taryba nusprendžia:

Perduoti nuo 2021 m. rugsėjo 26 d. biudžetinei įstaigai Molėtų rajono ugniagesių tarnybai (kodas 167597910) Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą – automobilį MAGIRUS-DEUTZ (identifikavimo Nr. 4900102853; valstybinis Nr. FEU812) patikėjimo teise valdyti, naudoti ir disponuoti juo valstybinės (valstybės perduotos savivaldybėms) funkcijos – priešgaisrinė sauga – įgyvendinimui. Automobilio įsigijimo vertė 0,29 Eur, likutinė vertė 2021 m. rugsėjo 1 d. 0,00 Eur.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras